ก.ล.ต.เผยไตรมาส 3 รับเรื่องร้องเรียนพุ่ง 252 เรื่อง
ยุติแล้ว 197 เรื่อง และดำเนินการอยู่ 55 เรื่อง ไตรมาส 3 มีบริษัทออกไอพีโอ 8 ราย มูลค่าเสนอขายตราสารหนี้ 4.34 แสนล้าน
1 พ.ย. 2562

ยุติแล้ว 197 เรื่อง และดำเนินการอยู่ 55 เรื่อง ไตรมาส 3 มีบริษัทออกไอพีโอ 8 ราย มูลค่าเสนอขายตราสารหนี้ 4.34 แสนล้าน 
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยข้อมูลสถิติสำคัญไตรมาส 3 /2562 ว่า มีข้อมูลการรับเรื่องร้องเรียนรวม 252 เรื่อง บังคับใช้มาตรการลงโทษทางแพ่ง 34 เรื่อง การชักชวนในลงทุนในสินทรัพย์ทางการเงินที่ไม่ได้อยู่ภายใต้การกำกับดูแลของสำนักงาน 32 เรื่อง
ส่วนเรื่องอื่น ๆ ประกอบด้วย การเปิดซื้อขายหุ้นที่หยุดพักการซื้อขายเพื่อให้สามารถกลับมาซื้อขายได้ชั่วคราว 21 เรื่อง และเรื่องอื่นๆ 165 เรื่อง โดยมีเรื่องที่ยุติแล้ว 197 เรื่อง อยู่ระหว่างดำเนินการ 55 เรื่อง
ในไตรมา 3/62 มีการเสนอขายหลักทรัพย์ต่อประชาชนเป็นครั้งแรก (IPO) จำนวน 8 บริษัท มูลค่ารวม 2.72 พันลบ. ขายครั้งต่อไปมูลค่ารวม 3.62 หมื่นลบ. ขณะที่มีการเสนอขายหลักทรัพย์ต่อบุคคลในวงจำกัด (PP) 3 บริษัท
ด้านมูลค่าเสนอขายตราสารหนี้รวม 434,461.25 ล้านบาท เป็นตราสารหนี้ในประเทศ 4.14 แสนลบ. ต่างประเทศ 2.02 หมื่นลบ. ส่วนมูลค่าการเสนอใบสำคัญแสดงสิทธิ์อนุพันธ์ (DW) จำนวน 990 รุ่น การทำคำเสนอซื้อหลักทรัพย์เพื่อครอบงำกิจการ เพื่อวัตถุประสงค์ในการครอบงำกิจการ 4 บริษัท และเพื่อออกจากการเป็นบริษัทจดทะเบียนในตลาดหลักทรัพย์ฯ 1 บริษัท